Arthur Mogstad

Arthur Edvind Mogstad (født 10. august 1926 i Surnadal, død i Malm 4. mai 1999) var ordfører i Verran 1972–1979. Han representerte Arbeiderpartiet. 

Mogstad flyttet til Malm i 1949 for å arbeide i Fosdalens Bergverk; her ble han etterhvert formann i gruvearbeiderforeningen. Han satt i kommunestyret i fire perioder, fra 1968 til 1983. Ved Arbeiderpartiets nominasjonsmøte i 1979 tapte han en kampvotering mot Rolf Ystmark om å bli partiets ordførerkandidat med én stemme. Den siste perioden satt han derfor som representant for «Upolitisk og uavhengig liste». Han meldte seg inn i Ap igjen i 1984, og ble valgt til leder av Verran Ap i 1987.

Etter at han gikk av som ordfører arbeidet han som tiltakssjef og næringskonsulent i kommunen. Han var på fritiden leder av Norsk Folkehjelp i Malm.

Referanser 

Ordførere i Verran
Ap-ordførere i Nord-Trøndelag
Personer fra Verran kommune